Батин
Батѝн е село в Северна България. То се намира в община Борово, област Русе.

География 
Намира се на близо километър от брега на река Дунав и е краен пункт на пътя от село Обретеник (разклон на главен път 5 от Русе за Велико Търново). Селото е разположено в ниската част на хълмиста местност, в близост до първа заливна тераса на река Дунав. Типичните за района варовикови скали са богати на водни каверни, което осигурява на селото непрекъснат достъп до изворна питейна вода дори в най-сухите периоди от годината.

История 
На 26 август 1810 година край селото се провежда битка между руските сили начело с генерал Николай Каменски и османските водени от сераскер Кушакчи, като част от Руско-турската война от 1806-1812 година. Руснаците излизат победители в битката. В 2019 година бива построен и паметник, който е в памет на героите водили умели битки от село Батин.

Религии 
В с. Батин преобладаващо е населението с турски произход. Има новопостроена джамия. Има и църква.

Културни и природни забележителности 
Точно срещу селото, в българска акватория, се намира едноименният остров Батин.

Личности 
 Иван Илиев (р.1946), български борец
 Атанас Атанасов (р.1959), политик, о.з. генерал
 Иван Чокоев (р.1935) музикант, ръководител на орк. „Чанове“

Други 
На арабски „батин“ означава таен, скрит.

Села в област Русе
Населени места в община Борово